15.9.90 De Europæiske Fællesskabers Tidende Nr. C 230/5 
II 
(Forberedende retsakter) 
KOMMISSIONEN 
Forslag til Rådets direktiv om nedsættelse af en forsikringskomité 
KOM(90) 344 endelig udg. — SYN 286 
(Forelagt af Kommissionen den 24. juli 1990) 
(90/C 230/04) 
RÅDET FOR DE EUROPÆISKE FÆLLESSKABER HAR — UDSTEDT FØLGENDE DIREKTIV: 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 57, 
stk. 2, tredje punktum, 
under henvisning til forslag fra Kommissionen, 
i samarbejde med Europa-Parlamentet, og 
ud fra følgende betragtninger: 
Rådet tillægger Kommissionen beføjelser til at gennem­
føre de retsakter, som det vedtager; 
gennemførelsesforanstaltninger er nødvendige, for at 
Rådets direktiver om skadesforsikring og livsforsikring 
kan anvendes, og især tekniske tilpasninger kan fra tid til 
anden blive nødvendige for at tage hensyn til udviklingen 
inden for forsikringssektoren; sådanne foranstaltninger 
kan passende foretages i overensstemmelse med de 
procedureregler, der er fastsat i artikel 2, procedure III, 
variant a), i Rådets afgørelse 87/373/EØF af 13. juli 
1987 om fastsættelse af de nærmere vilkår for udøvelsen 
af de gennemførelsesbeføjelser, der tillægges Kommis­
sionen ('); 
der må med henblik herpå nedsættes en forsikringsko­
mité; 
det er ønskeligt med et samarbejde mellem de kompe­
tente myndigheder og Kommissionen til drøftelse af 
problemerne inden for skades- og livsforsikring; denne 
opgave kan passende overlades til forsikringskomitéen — 
C) EFT nr. L 197 af 18. 7. 1987, s. 33. Artikel 1 
1. Kommissionen bistås af et udvalg kaldet »forsik­
ringskomitéen«, i det følgende benævnt komitéen, der 
består af repræsentanter for medlemsstaterne, og hvis 
formandskab varetages af Kommissionens repræsentant. 
2. Komitéen fastsætter selv sin forretningsorden. 
Artikel 2 
1. Når Rådet i de retsakter, det vedtager inden for 
direkte forsikring og direkte livsforsikring, tillægger 
Kommissionen beføjelser til at gennemføre de i disse 
retsakter fastsatte bestemmelser, anvendes proceduren i 
stk. 2 
2. Kommissionens repræsentant forelægger komitéen 
et udkast til de foranstaltninger, der skal træffes. Komi­
téen afgiver en udtalelse om dette udkast inden for en 
frist, som formanden kan fastsætte under hensyntagen til 
det pågældende spørgsmåls hastende karakter. Den 
udtaler sig med det flertal, som er fastsat i Traktatens 
artikel 148, stk. 2, for vedtagelse af de afgørelser, som 
Rådet skal træffe på forslag af Kommissionen. Under 
afstemningen i komitéen tildeles de stemmer, der afgives 
af repræsentanterne for medlemsstaterne, den vægt, som 
er fastlagt i nævnte artikel. Formanden deltager ikke i 
afstemningen. 
Kommissionen vedtager de påtænkte foranstaltninger, 
når de er i overensstemmelse med komitéens udtalelse. 
Er de påtænkte foranstaltninger ikke i overensstemmelse 
med komitéens udtalelse, eller hvis der ikke er afgivet 
Nr. C 230/6 De Europæiske Fællesskabers Tidende 15. 9. 90 
nogen udtalelse, forelægger Kommissionen straks Rådet 
et forslag til de foranstaltninger, der skal træffes. Rådet 
træffer afgørelse med kvalificeret flertal. 
Har Rådet efter udløbet af en frist på 3 måneder, regnet 
fra forslagets forelæggelse for Rådet, ikke truffet nogen 
afgørelse, vedtages de foreslåede foranstaltninger af 
Kommissionen. 
Artikel 3 
1. Komitéen drøfter ethvert spørgsmål vedrørende: 
a) anvendelsen af direktiverne om skadesforsikring og 
livsforsikring forelagt af Kommissionen eller efter 
anmodning af en repræsentant fra en af medlemssta­
terne b) udarbejdelsen af nye forslag til Rådet vedrørende 
yderligere koordinering inden for området skades- og 
livsforsikring efter anmodning af Kommissionen. 
2. Komitéen behandler ikke spørgsmål vedrørende de 
enkelte forsikringsselskaber. 
Artikel 4 
Komitéen træder i funktion den 30. september 1991. 
Artikel 5 
Dette direktiv er rettet til medlemsstaterne.